Maxim Bilovitskiy

Maxim Bilovitskiy (sündinud 8. novembril 1992) on Eesti juutuuber ja teadusfotograaf. Ta on pärit Maardust. 2011. aastal lõi ta venekeelse keemiakatsete videokanali Thoisoi. Tema keemiakatseid vaadatakse YouTube'is iga päev üle 80 000 korra. Novembriks 2018 on tema üle 118 miljoni vaatamist kogunud kanalit tellinud üle 976 000 huvilise. Tema harrastuse põhieesmärk on teaduse populariseerimine ja õppevideote loomine. 2014. aastal lõi ta ingliskeelse keemiakatsete videokanali Thoisoi2 (2018. aasta veebruari seisuga 309 000 tellijat ja 35,8 miljonit vaatamist). Venemaa suurimaid kirjastusi AST avaldas 2017. ja 2018. aastal Bilovitskiy keemiakatsete teemalised raamatud. 2014. aastal lõpetas ta Tallinna Tehnikaülikooli keemia- ja materjalitehnoloogia teaduskonna toidutehnika ja tootearenduse erialal bakalaureusekraadiga. 2016. aastal kaitses ta TTÜ Toiduainete instituudis magistrikraadi (magistritöö "Antifriisvalkude ja oligosahhariidide mõju jää rekristallisatsioonile jäätises"). 2013. aasta Eesti teadusfoto võistlusel pälvis ta fotoga osaliselt lahustatud magneesiumi ja alumiiniumi sulamist parima TTÜ tudengi eripreemia. 2015. aastal valiti tema videofail ülijuhi omadustest Eesti teadusfoto konkursil parimaks kategoorias "Teised meediafailid", tema foto laktoosi kristallidest sai mikroskoobifotode kategoorias II preemia. 2016. aasta märtsis võistlesid Eesti parimad teadusfotod üleeuroopalisel teadusfoto konkursil. Siin sai tema ülijuhi omadusi tutvustav video esikoha kategoorias "Teised meediafailid". Selles kategoorias hinnati fotode asemel audio- ja videofaile ning arvutiga loodud pilte (teise koha sai Eesti esindaja Tavo Romanni meediafail). 2017. aasta Eesti teadusfoto võistlusel võitis Bilovitskiy taas esikoha kategoorias "Mittefotofailid". Sel korral tõi võidu video veepiisa külmumisest temperatuuril –180 °C. Sarnaselt 2015. aastaga tuli kategooriavõit ka ülemaailmsel teadusfoto võistlusel (varasem üleeuroopaline võistlus oli vahepeal laienenud). Bilovitskiy võitis 2021. aasta Eesti teadusfoto võistlusel esikoha mittefotofailide kategooris videoga Wilsoni pilvekambrist ning sama video võitis esikoha ka rahvusvahelises finaalis. Tema videod YBCO ülijuhist ja veetilga jäätumisest on ühtlasi pääsenud Wikimedia Commonsi aasta pildi valimisel finaali. Magneesiumi ja alumiiniumi sulam, mida on osaliselt lahustatud 25-protsendises väävelhappes YBCO ülijuhi omadusi tutvustav Maxim Bilovitskiy video (2015) Laktoosi kristallid. Maxim Bilovitskiy foto (2015) Veepiisa külmumine temperatuuril –180 °C. Maxim Bilovitskiy video (2017) Wilsoni kambri video (2021) Ülekriitiline süsinikdioksiid (2023) 2015 – "Teadusfoto 2015" – II preemia kategoorias "Mikroskoobipildid" 2015 – "Teadusfoto 2015" – I koht kategoorias "Teised meediafailid" 2016 – Euroopa teadusfoto konkursil I koht kategoorias "Teised meediafailid" 2017 – "Teadusfoto 2017" – võitja kategoorias "Mittefotofailid" 2018 – Wiki Science Competition 2017 – võitja kategoorias "Mittefotofailid" 2019 – "Teadusfoto 2019", žürii tunnustus üldkategoorias ja mittefotofailide kategoorias 2020 – Wiki Science Competition 2019 – žürii tunnustus kategoorias "Mittefotofailid" 2021 – Eesti teaduse populariseerimise auhind, ergutuspreemia kategoorias "Parim teaduse ja tehnoloogia populariseerija (teadlane, ajakirjanik, õpetaja jne)" 2021 – "Teadusfoto 2021" – võitja kategoorias "Mittefotofailid" 2022 – Wiki Science Competition – võitja kategoorias "Mittefotofailid" ja žürii tunnustus samas kategoorias 2023 – "Teadusfoto 2023" – võitja kategoorias "Mittefotofailid" 2017 – Максим Биловицкий. "ThoiSoi. Увлекательная химия металлов и их соединений". Москва: АСТ, ISBN 978-5-17-102535-9 (176 lk) 2018 – Максим Биловицкий. "ThoiSoi. Занимательная химия. Кристаллы, газы и их соединения". Москва: АСТ, ISBN 978-5-17-983045-0 (208 lk) 2021 – Максим Биловицкий. "ThoiSoi. Химия в опытах и экспериментах: газы и растворы". Москва: АСТ, ISBN 978-5-17-134961-5 (192 lk) Vikipeedia:Teadusfoto 2015/Parimad Vikipeedia:Teadusfoto 2017/Parimad Vikipeedia:Teadusfoto 2019/Parimad Vikipeedia:Teadusfoto 2021/Parimad Kes on 33 miljoni videovaatamisega Eesti juutuuber? Maardust pärit Maxim!. 5.04.2016. ohtuleht.ee Thoisoi. youtube.com (vaadatud 2. novembril 2018) Первый и единственный химик-видеоблогер в Эстонии. 29.05.2016. vecherka.ee Thoisoi2 – Chemical Experiments!. youtube.com Vilistlane. ttu.ee Antifriisvalkude ja oligosahhariidide mõju jää rekristallisatsioonile jäätises. etis.ee 2015. aasta parimad Eesti teadusfotod Inimesed teaduses. s3.amazonaws.com Eestlaste ülesvõtteid tunnustati üleeuroopalisel teadusfotode võistlusel. 24.03.2016. novaator.err.ee "Eesti teadusfotograafi videoklipp sai üleilmsel konkursil võidu". Horisont, 6/2018. Lk 7. "Vaata võidutööd: Eesti teadusfotograaf võitis ülemaailmse teadusfoto võistluse" Delfi Forte, 5. november 2018 "Galerii: Vikipeedia teadusfoto konkursi võitjad" ERR Novaator, 29. jaanuar 2022 "Galerii: Vikipeedia teadusfoto võistluse võitjad 2022" ERR Novaator, 13. detsember 2022 Picture of the Year 2018 Wikimedia Commons Picture of the Year 2016 Wikimedia Commons Winners of WSC21: Non-photographic media wikisciencecompetition.org, 12. detsember 2022 "Galerii: Vikipeedia teadusfoto võistluse paremad pildid" ERR Novaator, 29. jaanuar 2024 Мысли Химика. plus.google.com Maxim Bilovitskiy videoblogi Thoisoi. youtube.com Commons:European Science Photo Competition 2015/Winners. commons.wikimedia.org Первый и единственный химик-видеоблогер в Эстонии с 37 миллионами просмотров снимает эксперименты прямо в саду в Маарду. 29.05.2016. vecherka.ee Intervjuu Maxim Bilovitskyga Wikimedia Eesti ajaveeb, 28. oktoober 2016 Maxim Bilovitskiy raamatud veebikaubamajas ozon.ru. ozon.ru "Kirglik keemiafänn Maxim Bilovitsky peab ülipopulaarset YouTube kanalit" Miks.ee, 25. jaanuar 2022